<classify> ILI kupunguza maambukizi ya Virusi Vya Ukimwi VVU kutoka kwa mama kwenda kwa mtoto ifikapo 2021, wajawazito wameshauriwa kuwahi kliniki wapate elimu ya kumkinga mtoto.Mkurugenzi wa Huduma za Kinga wa Wizara ya Afya, Maendeleo ya Jamii, Jinsia, Wazee na Watoto, Dk Leonard Subi amesema hayo mjini Dodoma.Amesema wajawazito wanatakiwa kuwahi kliniki wanapohisi wana ujauzito na kufuata ushauri wa wataalamu wa afya kukinga watoto wanaotarajia kujifungua dhidi ya maambukizi ya VVU.Amesema utafiti wa mwaka 2010 unaonesha maambukizi ya VVU kutoka kwa mama kwenda kwa mtoto yalikuwa ni asilimia 26 na kupungua hadi asilimia 7.6 ilipofika mwaka 20162017.Dk Subi amesema lengo la serikali ni kuhakikisha maambukizi hayo yanapungua hadi asilimia 2 ifikapo mwaka 2021 hivyo kuna muhimu kwa wajawazito kuhudhuria kliniki na kupima VVU. Alisema moja ya changamoto inayokwamisha mpango huo ni wanaume kukumbatia mila na desturi za kutoandamana na wenzi wao kliniki.Familia au makabila ambayo bado yanaona mwanaume kumsindikiza mwenzi wake kliniki ni kujishushia hadhi waache mila hizo, amesema.Dk Subi amewataka vijana kwenda vituo vya afya kupata elimu ya uzazi na kupima afya zao kwa sababu wao ndio mama au baba wanaotarajiwa.Amesema vituo vya kutolea huduma za afya vyote nchini hivi sasa vinatoa huduma ya elimu bure ya afya ya uzazi na mjamzito akigundulika ana maambukizi ya VVU ataanzishiwa dawa ambazo zitamkinga mtoto asizaliwe na maambukizi hayo ya VVU.  <topic>: kitaifa 